b'\n_START_ARTICLE_\nPodmornice razreda Alfa\n_START_PARAGRAPH_\nPodmornice razreda Alfa (rusko. Projekt 705 (\xd0\x9b\xd0\xb8\xd1\x80\xd0\xb0/Lira,)) je bil razred sovjetskih jedrskih juri\xc5\xa1nih podmornic. Bile so ene izmed najhitrej\xc5\xa1ih voja\xc5\xa1kih podmornic z uradno hitrostjo 41 vozlov (76\xc2\xa0km/h), hitrej\xc5\xa1a je bila samo podmornica K-222 (NATO oznaka: Papa)._NEWLINE_Alfa razred je bila pionir na \xc5\xa1tevilnih podro\xc4\x8djih. Za trup so uporabili izredno mo\xc4\x8dan titan, za pogon pa mo\xc4\x8dan jedrski reaktor, hlajen s teko\xc4\x8dim svincem. Te vrste reaktor je bil manj\xc5\xa1ih dimenzij kot konvencionalni tla\xc4\x8dnovodni in je omogo\xc4\x8dil izgradnjo podmornic manj\xc5\xa1ih dimenzij. Manj\xc5\xa1e podmornice imajo manj\xc5\xa1i vodni upor in tako ve\xc4\x8djo hitrost. Je pa reaktor imel kratko \xc5\xbeivljenjsko dobo in je moral biti v ogret tudi, ko ni bil v uporabi, v pristani\xc5\xa1\xc4\x8du so to dosegli z zunanjim ogrevanjem. Podmornice razreda Alfa so bile ve\xc4\x8dino \xc4\x8dasa v pristani\xc5\xa1\xc4\x8du v pripravljenosti za hitro reakcijo v Severnem Atlantiku. Slabost Alfa podmornic je bil velik hrup in tako velik odtis na sonarju._NEWLINE_Projekt 705 je predlagal leta 1957 M. G. Rusanov, za\xc4\x8deli so pod njegovim vodstvom maja 1960 v Leningradu v biroju SKB-143. Kasneje je SKB-143 in OBK-16 postal Malahit centralni na\xc4\x8drtovalni biro - eden od treh sovjetskih podmorni\xc5\xa1kih birojev, ostala dva so Rubin in Lazurit. Pri na\xc4\x8drtovanju je bilo treba re\xc5\xa1iti ve\xc4\x8d ciljev: visoka hitrost, mo\xc5\xbenost izmikanja pred sovra\xc5\xbenikovimi protipodmorni\xc5\xa1kimi oro\xc5\xbeji (ASW), nizka detekljivost, majhen izpodriv in majhna posadka. Podmornica je imela izpodriv 2300 ton na gladini in 3200 ton, ko je bila potoplena. To je precej manj kot druge jedrske podmornice in primerljivo z dizel-elektri\xc4\x8dnimi podmornicami. Za zmanj\xc5\xa1anje posadke so uporabili veliko avtomatskih sistemov, ki je bila na za\xc4\x8detnem predlogu samo 16, potem je narasla na 31._NEWLINE_Zgradili so tudi podobno podmornico  Project 661 tudi K-162 (od leta 1978 K-222) (razred Papa) v ladjedelnici Sevma\xc5\xa1 v Severodvinsku. Kon\xc4\x8dali so jo \xc5\xa1ele leta 1972, imela je veliko te\xc5\xbeav pri na\xc4\x8drtovanju in izgradnji. Podmornico so dodobra stestirali in modificirali. Po poro\xc4\x8dilih naj bi dosegla 44,7 vozlov (83\xc2\xa0km/h) in globino 800 metrov. Leta 1980 so jo umaknili iz uporabe zaradi incidenta na reaktorju. Ameri\xc5\xa1ka mornarica je zato pohitela z razvojem torpeda ADCAP in rakete Sea Lance. Britanska kraljeva mornarica je razvila visokohitrostni torpedo Spearfish._NEWLINE_Proizvodnja se je za\xc4\x8dela leta 1974, pri gradnji so sodelovali ladjedelnica Admiraltejskie verfi (\xd0\x90\xd0\xb4\xd0\xbc\xd0\xb8\xd1\x80\xd0\xb0\xd0\xbb\xd1\x82\xd0\xb5\xd0\xb9\xd1\x81\xd0\xba\xd0\xb8\xd0\xb5 \xd0\xb2\xd0\xb5\xd1\x80\xd1\x84\xd0\xb8) iz Leningrada in ladjedelnica Sevma\xc5\xa1 iz Severodvinska. Prva podmornica je bila komisionirana leta 1971. Zgradili so sedem podmornic do leta 1981. Vse se uporabljali v Sovjetski Severni floti.'